ky en kk ky ru ru ky ky ru ru ru bg ru ru ru en hbs_cyr ru ky hu ky ru be uk ky ky mn ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ru ky ru ru ru tk ru ru ru ky ru tt ru ru ru ru ru ky bg ky ru ky ru ky tt ru ru ky ru ru ky ru ky ru ru ru uk ky ru ky ru ky ru ky ru ky ru ru ru ru ru ru ru ru ru kk ru ky ky ru uk ru
"Агым", 24.07.09 - 18-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Дүйнөдө жалгыз мен төрөгөндөй болдум
- Салмак боюнча баатыр төрөптүрсүз…
- Баатыр болобуз, Кудай буюрса! ("Ээ, балам" деп уулуна кайрыла - ред.)
- "30 жашта чоң салмакта төрөп кыйналдым" деп атасыз, ден соолук калыбына келип калдыбы?
- Төрт айга чейин мага апам көз салып жүрдү. Кийин бала менен алек болуп эле өзүңдү унутат экенсиң. Бирок, денсоолук Кудайга шүгүр.
- Баланын, эне болуунун ырахатын кандай татып атасыз?
- М-м, бул сөз жеткис! Бүт нерсени унутасың. Жаныңдагыларга да, бир жумуштан артта калып атканыңа же пачкалап акча жатса да, аларга көңүл бурбай, балаңдын күлкүсүн тыңшап, күлкү чайган жүзүнө тигилесиң. Сөзгө бай эмесмин, эгерде кеп куржунум толо болсо, эненин бактысын бир башкача сүрөттөп бермекмин. Балам мага чоң өзгөрүш киргизди. Балалуу болгондо аялзаты 180 градуска жакшы жакка өзгөрөт экен деген тыянакка келдим. Мурда жактырбаган элди да жактырып, мурда ушак-айың сөздөргө кейип, көңүл чөгөрүп келсең, чүрпөң сени баарына кайыл кылат экен.
- Мүнөздү да өзгөрттүңүзбү?
- Кечиримдүү боло түштүм. Бирөөгө катуу сүйлөгүм келбей, кой ушуга катуу сүйлөбөйүн, каргышы балама тийип калбасын деп өзүнчө эле коргонуп калдым. Мурда көчөдөн эркелеген баласын ээрчитип бараткан аялдарды көрсөм кыжырым келчү, баласын катуу эле тарбиялабайбы деп. Азыр балама бирөө катуу үн чыгарып койсунчу, эмнеге даяр экенмин?! Үй жумушуна жок элем, азыр балам уктап атканда жетишип алайын деп чуркап калдым. Уйкуну сүйчүмүн, эми уулум туура беш жарымда ойготот.
- Бала караганга ким каралашат, же өзүңүз үлгүрөсүзбү?
- Башта апам менен эжемдин кызы каралашып жүрдү. Аларга таштап коюп, жаңы жылдык концерттерге, теледеги программаларга тартылып жүрдүм. Азыр эжем жанымда.
- Уул күттүңөр беле башынан же кызды самачу белеңер?
- Ким болсо да, бизге айырмасы жок эле. Гастролго чыгар алдында врачтан уруксат алууга барып уул экенин билдим. Ыйлап жиберипмин сүйүнүчтөн.
- Атасы кантип эркелет - баланы да, баланын энесин да?..
- Апасын мурда жакшы эркелетчү эле, эми мага мурункудай эркелетип көңүл бурмай жок. Айтымында, мен да ошентет экенмин. Каным менин, жаным менин дейт. Болгон жакшы сөздөрдүн баарын айтып чыгат уулуна арнап. Күнү-түнү караган мен, а уулум атасы иштен келгенде мени карабай, атасын кучактап жатып алат.
- Атасы уулдун энесин таарынтпайбы?
- Аны мен көп таарынтам. Анткени, өтө кызганчаакмын. Үйдө бала менен отуруп ар кыл ойлорго берилем. Пендебиз, анан да аялбыз. Анчалык жаман жолго барбасын, ынсап берсин жолдошума. Бирок "каякта жүрөсүң?" деп сурап алам. Кандай жооп берсе да ишенбей тура бергеним бар. Анан таарынат мага. Кайра өзүм биринчи болуп сүйлөйм. Катуу уруштан алыс бололу. Ал эми майда уруш болуп турганы да жакшы. Улам таарынышып, жазылышып, кайра жаңы жылуу сезимдер пайда болуп дегендей. Канчалык түз жүргөнүнө көзүң жетип турса да үйдө бала менен отуруп кызганыч козголо берет. Кээде курбулар менен отуруп, өзүбүзчө бүтүм чыгарып коебуз. Мурда үйдө эч отуруп көргөн эмесмин. Кайда болбосо, акыркы кездери экөөбүз бир жүрчүбүз. Эрмегим эле уулум. Же картайганда төрөсөң баласаак болуп каласыңбы?.. Улам бир кыймыл, кылыгына карап сүйүнөм.
- Жаш кезиңизде төрөгөнүңүздү элестете аласызбы?
- Эч нерсе ойго келелек - 24 жашымда бир группалашыбыз төрөп калды. Анын балалуу экенин ойлобой, болбой ээрчитип жаныбызда алып жүрчүбүз. Азыр мени бирөө ошентип ээрчитип көрсүнчү. 17-18-жашымда төрөсөм, балама жетишерлик мамиле кылат белем, кылбайт белем. Мен өкүнбөйм, анткени, жашың канчалык улуу болсо, ошончолук көп нерсеге акылың жетет, балага да жетишерлик деңгээлде кам көрөсүң. Учурда тиши чыгып, бир аз кыжаалат болуп атат. Кичине бир нерсе болсо эле доктурга алпара берем. Жатарда балама өзүм дем салам. Мурда мындай түшүнүк кайдан.
- Балага ырдап бересизби?
- "Кызыл гүл" деген ырга мемиреп уктайт. Саламат Садыкованын ырларына да реакциясы укмуш. "Эстегенде бир келерсиң Ала-Тоону көргөнү" деген ырына кыймылдап, бийлеп атып уктап калат. "Баткендик таежеси да" деп күлүп калабыз. Мындан кичине кезинде "Ак кайың турат өзүң жок" деген ырын тыңшап калчу. Наристе деле жакшы үндү айырмалайт окшойт.
- Кош бойлуу кездечи?..
- Үнүмдү назик чыгарып күнү-түнү опералык ырларды ырдап берчүмүн. Токтоп калсам, түйүлүп туруп тепчү. …Адамдан адам жаралганын кара, ээ?! Мен азыркыга дейре ишенбейм. Кээде карап мен төрөдүмбү, Кудайым мага бала бердиби деп суроо сала берем өзүмө.
- Төрөт маалы азыр эске келеби?
- Өлүп калчудай сезгем өзүмдү. Чыдабай: "Өлүп калат окшойм, ичимди кесип баламды алып калыңыз. 30 жыл жашадым жетет, балам жашасын" деп кыйкыра берипмин.
- Биринчи баланы алып келгенде кандай болдуңуз?
- Үшүгөндө адамды бүдүр басып кетет эмеспи, ошондой болдум. Курбуларымдын баары келип аткан, аларга сыр билдирбей отургам. Назми менен Сапар келсе ыйлап жиберипмин эреркеп. Бактыгүл Бадыева мени көрүп, "кыйналган жокмун деп күчтүү болбойсуңбу, артыңдагы бизди коркутпай" деп урушуп калыптыр. Айгүл Чалова келип, көгала болгон бети-колумду көрүп, "мен төрөбөйм" дебеспи. Көрсө, мен ыйынганда бетиме күч келиптир. Көзүмдүн кан тамырлары бүт жарылган. Баламдын киндиги мойнуна оролуп калып, аны колуна кармап түшүптүр. Врач: "Бул өз өмүрүн өзү сактап түшкөн бала" деп жакшы көрөт. Дүйнө жүзүндө жалгыз мен төрөгөндөй болгом. Өзүмдү баатыр сезгем. Аялдын бир ажалы төрөттөн дешет эмеспи.
- Апам эле көргөн. Баткендеги таятасына жакында барабыз. Телефондон сүйлөшкөндө эле: "Баатыр неберемдин мурдунан, кулагынан тиштеп кой" деп турат.
- Жолдошуңуз экөөңүздүн ортодо мамиле кандай учурда?
- Бала жубайлардын мамилесин оңдойт тура. Союзубуз мурдагыдан да бекемделди десем болот. Ымыркай көргөндөн бери ашыкча бири-бирибизге сүйлөбөй турган болдук. Катуу айтышпай, аяр мамилеге өттүк. Назми тамашалай "мен да чоңойгондо сендей болуп төрөйм. Көрдүңбү, аяш сени кандай карайт" деп калат. Экөөбүз теңбиз, анан чоңойгондо мендей болуп бала төрөйт экен десеңер!
- Ыр жааты эмне болуп атат?
- Баланын жанында болуу баарын утуп кетет. Азыр деле тойго барам, бирок, убакыт узак болуп баратса, жүрөгүм лакылдап алат да, токтоналбай ошол дем менен бешинчи кабатка кандай чыкканымды билбей калам. Баламды көргөндөн кийин гана эс алам. Үч сааттан ашып кетсе, баламдын үнү кулагыма угула берет. Балам Кудай буюрса чоңоюп баратат. Эми концерт, иш-чаралардан калбоого тырышам. Жакында Асанкалый Керимбаевдин "Ак булуттар" деген ырын кайра жаңыртып ырдаганы турам. Ага чейин дагы төрт-беш ыр жаздырдым. Анан күздө концерт берели деп менден мурда жолдошум чуркап жүргөн кези. Бардык аранжировщиктерди таанып алган. Жакшы ыр кезиктирип калса, сөзсүз сатып берет. Мурда музыка дегенди түшүнчү эмес, азыр аранжировкасынан билет ким ырдап, кимдин колунан жаралганын. Жакында Талант аттуу байкеден "Арман" деген ыр алдык. Өзү элге көп чыгалек ырчы экен. Сөздөрү укмуш, "Кулун байланбаган желеде арман" деген саптары бар. Жолдошумдан өткөн сынчы жок, "жай ыргакта болсо да, сөзү мыкты болсун. Ырдын тексти маанилүү болсун" деп турат. Августтун ортосунда беш ырчы менен бир жумага Германия, Францияга аттанабыз. Андан соң сентябрда - күндүн табы кайткан маалда үй-бүлөбүз менен Дубайга барып эс алып келели деп пландадык. Концерт берген соң, конуш, анан уулубуздун тушоо тоюн берем деген да тилек бар.
Маек курган Айнагүл САПАРБЕК кызы
кыргыз тилиндеги гезит "Агым"
email • архив • редакция
"Ак-Сай, "Ак-Сай, Арпа маселесинде эл менен биргемин"
Күрөш бүттү, эми натыйжа күтөбүз
Террорчулук, экстремизм карааны аралап жүрөбү?..
Ак-Сай, Арпа жайлоосу эмне болду?
"Айпери", "Нарындын" ээсинин эки-үч башы барбы?
Электр дөөтүлөрдүн дурусу менен бурушу
Азап тартып, кор болгондорго ким кол сунат?
Эсенгул ӨМҮРАЛИЕВ, "Ала-Тоо ынтымагы" коомунун төрага орунбасары:
"Шайлоо бүткөн соң талап кылабыз"
"Кайдан, ким менен жолукканымды аялым билет"
"Агымда" дайым жаңылык, Агынан турат жарылып"
Дүйнөдө жалгыз мен төрөгөндөй болдум
Эмне үчүн театрга эл келбейт?
Жандүйнө "ремонту" качан жанданат?
Атай, Муса, Рыспай ким да, А.Мурзабаев деген ким?
"Тегим кыргыз, кыргыздын жылдызы болом!"